OpenLLM-France/wikimedia huggingface dataset:
# Eur bleup divleupet

Oberennoù damheñvel pe handelvoù all zo ivez, gwelout Al Louarn hac ar Bouc’h..
* Yan ar Boc’h a oa eun de, tro kreizte,
* Gant al Louarn o vale,
* Yann ar Boc’h a noa eur gwel berr,
* Hag Alan, — hag Alan a oa divleuper.
* E kreiz miz est, tom e oa, — ken e oa,
* Ha sec’hed bras o devoa ;
* Hag evit terri o zec’hed,
* En ur puns, — en ur puns o-daou int lampet.
* Eur wech e gante torret, — o zec’hed,
* Ma daou gonsort ’zo nec’het,
* Ma daou gonsort tapet diez :
* Skeul ebet, — skeul ebet evit dont ermez.
* « Evit ’n em jacha ermez, — komper kez,
* Eme Alan flour e vouez,
* Gwelet a ran skler mat an tu,
* Pare omp, — pare omp, mar karez, dustu.
* Da dreid arôk te zavo, — te harpo ;
* Gant gwal da gein me bigno :
* Diwar da gerniel me lampo,
* Ha warlerc’h, — ha warlerc’h e vezo da dro.
* Yan ar Boc’h chom souezet — ha batet,
* Dirak kement a spered,
* Ha raktal d’en em harpa start,
* D’ober skeul, — d’ober skeul dindan ar c’hanfard.
* Alan, skanv ha garret êz, — lamp ermez,
* Diwar gerniel ar Boc’h kez,
* Dreist ar vardel war an douar,
* E koue plom, — e koue plom war e beder c’har.
* Hag hen d’ober d’e gomper — berr ha berr,
* Hen d’ober ur sarmon gaer :
* « — Ar skiant an dalvoudusan
* « Eo bepred, — Eo bepred ar skiant-prenan.
* « Da harz luian da guden, — birviken,
* « Dalc’h krog mat ebarz eur penn,
* « Rôk ’n em voutan ’n eun toull diez,
* « Gwel penôs, — gwel penôs halli dont ermez. »
* Alanig a ra ul lamp, — a ziskamp,
* Hag adarre d’an daoulamp,
* Da glask ur bleup-all da flemman,
* Eur penn yer, — eur penn yer bennak da goanian.
* Diouz al lern diwallomp mat, — re daou droad,
* Digoromp hon daoulagad :
* Goude ver bet divleupet mat,
* Divezat, — divezat ver da ’n em lipat !
* An Eün.
# Eur c’haer a skouer

* I
* Pa welan er c’hazetennou,
* An torfejou, ar gwaleuriou,
* A sko bemde gant an douar,
* E rann ma c’halon gant glac’har.
* Disul, avat, o lenn ar Groaz,
* Gant joa ma c’halon a dridas,
* Pa zigoueas ma daoulagad,
* Dre eur parchanz, gant eun dra vad.
* Trizek vla ! ’Noa ken ar bugel,
* Eur bugel dister, eur mevel,
* A c’honeas war ar re-all,
* En eur c’honkour ugent real.
* Ugent real ! Eur fortun vra,
* Evit eur pôtrig trizek vla ;
* Dindan e zorn hag e lagad,
* Ugent real ! pebez chans vad !
* Ugent real ! Eur pôtrig saout,
* Meur a dra gante hall da gaout :
* Eur foet ler mad, eur vrao a foet,
* Touchennou lemm dimeus ar bet.
* Kalz a blijadur er foariou,
* Marteze gonid er c’hoariou,
* C’hoari galoch, ha pil ha kroaz,
* Ha domino, ha mil ha kaz.
* Mont da drei war ar c’hezek koat,
* Er vransigel bransigellat,
* Hep komz eus kalz a lodennou,
* Sonerezed, c’hoariellou !
* Ha pan-e-gwir e Breton mat,
* Gante ’nije c’hoaz gallet kât
* Levriou kaer ha dereat,
* Ha skrivet en brezoneg mat.
* Gante ’nije gallet prenan,
* Barzaz dudius da ganan,
* Kontadennou brav displeget,
* Da rei diduans d’e spered.
* II
* — « Otro Person, ’me ar pôtrig,
* Pan-e-gwir on breman pinvik,
* Evit sevel ho skol gristen,
* E fell d’in rei d’ac’h aluzen ! »
* Nan, nan eus kaeroc’h aluzen,
* Eget rei ’vit eur skol gristen,
* Da vagan fe er sperejou,
* Ha karante er c’halonou.
* Eur skol gristen, na kaerat tra !
* Kaeroc’h, gwelloc’h nan eus netra :
* War an dro gant deskadurez,
* Rei war ar vad anoudegez.
* Da bez, bugel, n’e ket kollet,
* En Nenv, eun de, da bez arc’hant,
* ’Keiz da gurunen lufro splann.
* An Eün.
# Eur c’hoant bras am eus da veuli

Oberennoù damheñvel pe handelvoù all zo ivez, gwelout Eur c’hoant braz am euz da veuli.
| ◄ Kalon dous a Vari | Eur c’hoant bras am eus da veuli | Me a laka ma fizians ► |
Ton all
* Eur c’hoant bras am euz da veuli
* Kalon ma Mamm, kalon Mari
* Hogen penaos e kredin me
* Meuli tron eürus Mab Doue
* Diskan
* Kalon dous a Vari
* Pedit evidomp-ni.
* Doue ’grouas ar bed kaera
* Evit palez d’an den kenta :
* Evit rei d’e Vab eur palez
* E krouas kalon ar Werc’hez.
* Palez an den ’zo burzudus :
* Mil gwech kaeroc’h palez Jezuz ;
* Tenval eo heol, aour ha perlez
* E-kichen Kalon ar Werc’hez.
* Kalon Mari a zo eun nor
* D’ar sant ha d’ar pec’her digor,
* Digoret gant ar seiz kleze
* A dreuzas gwechall hec’h ene.
* Poblou diskenvel eus ar bed,
* Na c’houi hoc’h eus biskoaz klevet
* ’vefe bet kollet an hini
* En em guz e kalon Mari ?
* Kousket war boull-Kalon Mari
* Jezuz en dens roet d’ezi
* Galloud, truez ha madelez,
* Pep tra, met e zoueelez.
* Kalon Mari, kalon Jezuz,
* Diou galon ken karantezus,
* Ennoc’h pa sonjan, ma c’halon
* Leun a fizians a drid enno(u)n.
I.-W. Herri, beleg.
# Eur baoures eürus

* Ne d’oun ’med eur goueriadez paour divar ar meziou,
* Ha goulskoude eürussoc’h eget tud ar c’heriou ;
* Ne ruillan ket eveldo aour nag arc’hant aleiz !
* Mez me ’m euz kalzik guelloc’h : va iez kaer ha va feiz.
* Me ’m euz kân a1 labouset ha c’huez-mad ar bleuniou ;
* Ezennik fresk ar mintin, ha dour ar feunteuniou ;
* Me am euz trouz ar mor bras… p’her c’hlevân o krozal,
* Va c’halounik paour em c’hreiz n’em laka da dridal.
* Rak me m’euz bot her c’haret ; hag atao her c’harân,
* Daoust n’hen c’hlevan aliez ; rak goall bellik e-man ;
* Mes e goeled va c’haloun he zonj a zo choumet
* Evel sonj eur mignoun koz, morse ankounac’hêt.
* Bemdez epad ar bloaz me a zao mintin mad ;
* Oh ! nak a draou kaër neuze a vel va daoulagad :
* Er goanv karden al leur gant ar rëo guenn-kann
* O lintri gant al loar ’vel eun dousier arc’hant.
* En anv me vel glizennou e bek ar guez uhel,
* O lugerni ’vel perlez gant an heol o sevel ;
* Hag e kreiz ar perlez-se al labouzedigou
* A gas oll en eur dridal d’an nenv meuleudiou.
* Euz an eil bojen d’e ben, ’m eint o paravia
* Piou a gano d’he grouer he zonik ar vraoa ;
* Ouz ho c’hlevet e m’euz c’hoant da ober eveldo,
* Da gas ive va feden d’am Zad zo en envo.
* Ra viot meulet, va Doue, da veza din miret
* Iez karet va zadou koz, hag ho feiz benniget
* Ho brezonek ken kaër, ho feiz ker birvidik
* Am laka, ha me paour, da veza pinvidik.
* Mirit deomp, o va Doue, a dreuz ar c’hantvejou,
* Ar feiz-ze atao kor stard ha kerrek an aotjou ;
* Ra zavo ar Vretonet sounn ho fennou kaled ;
* Ha keït ma pado ar bed ra goumzint brezounek.
* Mirit deomp, o va Doue, gant sioulder ar meziou,
* Disheol an hentchou doun ha goudor ar c’hoajou ;
* Lakit en hon liorzou beb bloaz kalz a vleuniou,
* Ha da guntuil anezo kalz a vugaligou.
* Mirit d’hor gircher dero kân drant al labouzet,
* Ha d’hor foenneier glas hirvoud ho goaziou red ;
* Ra velimp c’hoaz pell-amzer ar bleuniou alaouret
* O c’hija gant an avel var ar c’hleuziou lannek.
* Diouallit, o va Doue, diouallit hor c’hroasiou,
* Hon touriou dantelezet azioc’h hon ilizou ;
* Diouallit hor verejou, beziou hon tadou koz,
* Ma c’hellimp en ho c’hichen mont eun deiz da repoz.
* Hon dalc’hit, o va Doue, ha guirion ha leal,
* Grit na zelaouimp morse kenteliou an dud fall ;
* Hag evel an Erminik, ma lavarimp bepred :
* Gwell e ganeomp mervel eget beza saotret !
* Marianna ABGRALL,
# Eur belek mad (ton)

| ◄ Stereden ar mor | Eur belek mad | Eur vamm hag he bugel ► |
N°6.
# Eur belek mad

| ◄ Steredenn ar mor | Eur belek mad | Eur vamm hag he bugel  ► |
                               Mementole prœpositorum vestrorum qui vobis locuti sunt verbum Dei : quorum intuentes exitum conversationis, imitamini fidem (Hebr. Ch. XIII. 7.)
                               Dalc’het sonj euz ar bastored ho deuz prezeget d’e-hoc’h komzou Doue ; hag o welet penoz ez int maro, bezit evel-d-ho tud a feiz.
          War don : Eunn Doue hep-ken a adori.
Kerloc’h, kousk e peoc’h, va mignon,
Bet oud belek mad ha gwirion ;
Doue, da nesa c’heuz karet,
Ar beorien noaz a c’heuz gwisket.   Karet a c’heuz ive, dreist-holl,
Ar Werc’hez, Itron Remengol ;
Gra breman e peoc’h da ziskuiz
E douar santel he iliz.
Ken a zeuio enn da skouarn
Da zon trompil skiltruz ar varn,
Kalz krevoc’h evit Irouz ar c’hueor,
Kalz krevoc’h evit trouz ar mor.   Sant Kaourintin, sant Gwenole,
Ann Eskop Gwenn, Gravran ive,
Ho deuz enn env digemeret
Da ene glan, gant joauzded.
Lavar d’ezho ha da zent Breiz,
E kendalc’homp bepred er feiz ;
Lavar d’ar roue-koz, Gralon,
Ez omp bepred tud a galon.
Kerloc’h, e palez ann Dreinded,
Ped Doue ’vit da vignoned,
Hag ez aint ive da repoz
Gan-ez e joa ar Baradoz.
# Marc’harit Charlez

Oberennoù damheñvel pe handelvoù all zo ivez, gwelout Marc’harit Charlès.
| ◄ Fontanella | Marc’harit Charlez | Markiz Traonlavane ► |
* Pa c’h a Marc’harit da wit dour,
* Ec’h a ’r forban bras d’he zikour :
* « Reit d’in ho pod ha m’hen dougo,
* Gant aon mastari ho koefo. »
TRADUCTION. — Quand Marguerite va chercher de l’eau — Le grand forban va la secourir : — « Donnez-moi votre pot, et je le porterai, — De crainte de salir vos coiffes.
Chanté par Menguy et Léon, Carhaix.
* Mar deut ganimp dindan ar c’hoad,
* C’houi ’renko eva ’r pintad gwad,
* Ewit ma peo ar gouraj
* Da lac’ha tud war an hent-bras.
TRADUCTION. — Si vous venez avec nous sous le bois — Il vous faudra boire une pinte de sang, — Afin que vous ayez le courage — De tuer les gens sur le grand chemin.
Chanté par Maryvonne le Flem, Port-Blanc.
N. B. — Sur le même air, Maryvonne le Flem m’a chanté Ar Rannoed (Gwerziou II, 88), qui n’est du reste qu’une variante de Marc’harit Charlez.
# Marc’harit Koant

Oberennoù damheñvel pe handelvoù all zo ivez, gwelout Marc’harit coant.
| ◄ Erwan Kamuz | Marc’harit Koant | An hini varwas gant ar c’hoant dimi ► |
* Selaouet holl, o selaouet,
* Eur zonig neve ’zo savet
* Da Varc’harit a Gerglujar,
* Proprikan plac’h war an douar.
TRADUCTION — Ecoutez tous, et écoutez — Une chansonnette nouvelle qui est levée — Sur Marguerite de Kergluyar, — La fille la plus proprette qu’il y ait sur terre.
Chanté par Yves Menguy, Pleven.
* Na merh er mér ag er Bod Faù,
* Larér e zo ur verhig vraù, O !
* Larér e zo ur verhig vraù.
TRADUCTION. — La fille du maire de Bod-Fau (Buisson-de-Hêtre) — Est, dit-on une belle fillette (bis).
Chanté par Paterne Kermabon. (Guerzenneu ha Soñnenneu Bro-Guéned.)
* Oh ! deut-hu ganin, ma zad, da gornig ho chardin,
* Nag evit me kontin d’ac’h Ma lenv ha ma chagrin.
TRADUCTION. — Oh ! venez avec moi, mon père, au petit coin de votre jardin, — Pour que je vous conte mes peines et mon chagrin.
Receuilli à Trévèrec par M. E. Ernault. (Mélusine, t. VI.)
# Marc’harit al Leur-gêr

| ◄ Mari Boutou Lous | Marc’harit al Leur-gêr | Plac’h Sant-Riwall ► |
* Marc’harit al Leur-gêr
* A ra bemnoz tro kêr
* O klask ar re vihan
* ’Vez er maez o-unan.
* Marc’harit an druilhen
* O c’has da veg al lenn
* Pa n’ o moug er poullou
* A gav war he henchou.
* He bleo gris ha dispak
* Gant an avel a strak ;
* He mouez moan ha monklus
* Da glevet ’zo euzus.
* En he genou hep ment,
* ’Zo skilfou ha nann dent ;
* E beg he c’hrabanou
* ’Zo mellou ivinou.
* He zreid zo brasoch c’hoaz
* Daoust d’ê beza en noaz ;
* He c’horf hir ha melen
* ’Zo ’vel eur vuzugen.
* Sorserez ha diaoulez,
* Chom a ra er menez,
* ’N eun toull dindan eur roc’h
* ’Lec’h ’klever he soroc’h.
* Eur spont eo ’vit ar vro,
* Gwall-vrud he deus tro-dro.
* Merc’hedigou dinamm,
* Pa laro d’ eoc’h ho mamm :
* « Marc’harit al Leur-gêr !… »
* Kerzit buan d’ar gêr,
* Sentit raktal outi
* Ha serrit dor ho ti.
# Marc’harid Laorañs

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Marc’harit Lauranz, gant Fañch an Uhel ;
* Marc’harit Loranz, gant Maurice Duhamel
# Marc’haridik a Geronar

| ◄ Klemvan maro Keilhen ar Barz | Marc’haridik a Geronar | Maro Javre Pontgwenn, marc’hek ► |
Troet deus gallek Jarlez ar Goïk.
* Eur zon e zo laket en skrid,
* Eur zon barz ar yez leonard,
* Eur zon diwar-benn Marc’harid
* A Geronard.
* Pinvik ’touez ar pennherezed,
* Anvezet ’vit ar pinvika,
* Kaset eo bet dec’h d’ar vered,
* Da ugent vloa.
* — Gaudik ! Gaudik ! ra grozin d’ac’h…
* Pelec’h ’man ho muzel ken flour,
* Ho kouzouk gwenn, ho liou ken yac’h
* Hag ho pleo aour ?
* — Mar karjec’h, mamm, oan bet euruz :
* Laret oa d’ac’h ; gret ’c’h euz ho kiz :
* Na zo man, sioaz ! tremenuz
* ’Vel ar goantiz.
* Petra ’n efo d’in talvezet
* Reza koant ’vel ar freuz daro,
* Mar oan dre hoc’h urz ankoueet
* Er ger bep tro ?
* Braoa gwiaden ’ra pilhou
* Ha koanta plac’h a ya da goz :
* Dimezet ho merc’hed, mammou,
* Hep re c’hortoz.
* D’ar zul ’vin kaset d’an douar…
* War va bez ec’h hadfet dioustu
* Spern-gwenn, bleuniou ar gwir glac’har,
* Ha rosiku.
* Oh ! c’houi pere zo pellaet,
* Gand ho kalonou diwirion,
* ’Vel e pella ’r gwennilied,
* D’ar yenion,
* P’eo gwir en hor meziou, herie,
* Dijentil, tiek ha mevel
* Ho c’h euz holl brema ho kroage
* Ouz ho kazel,
* Oh ! tud yaouank deus ma farouz,
* Me bedo an aotro Jezuz
* Da rei d’ac’h eur vuez didrouz
* Hag eüruz.
* Ha brema zonet an taoliou
* Ha kerc’het ar c’hantellou koar,
* Na zo man ken ’vit ma zellou
* En Keronar.
* War ar c’homzou-ze e varvaz…
* D’aberdeiz-noz, pa gouez ar gliz,
* Ha kana re an deliou glaz…
* De profundis !
# Marc’hajou ar Finister

| ◄ Ann niver a dud Breiz | Marc’hajou ar Finister | Marc’hajou Aodou-ann-Hanter-Noz ► |
| Brest. — Al lun hag ar gwener. Kerahés. — Ar sadorn. Kastellinn. — Ar iaou. (Diziaou) Gouesnou. — Ar iaou. id. Guerliskinn. — Al lun. Landerne. — Ar sadorn. Landivisiau. — Ar merc’her. Lannilis. — Ar merc’her. Ar Faou. — Ar sadorn. | Lezneven. — Al lun. Montroules. — Ar sadorn. Pont-Kroaz. — Ar iaou. Pont-ann-Abbad. — Ar iaou. Kemper. — Ar merc’her hag ar sadorn. Kemperlé. — Ar gwener. Kastel-Pol. — Ar meurs. Lokornan. — Ar sadorn. |
# Marc’harit Loranz

Oberennoù damheñvel pe handelvoù all zo ivez, gwelout Marc’harid Laorañs.
| ◄ Ar Breur hag ar C’hoar (2) | Marc’harit Loranz | Annaïg Kozig ► |
* Deut ganin, merc’hig yaouank, war
* gein ma inkane, Ha
* me ho kaso di arôk ma vo noz fete.
TRADUCTION. — Venez avec moi, jeune fille, sur le dos de ma haquenée, — Et je vous conduirai là avant qu’il soit nuit aujourd’hui.
Chanté par Maryvonne Nicol, Plouguiel.
* Tostait, koz ha yaouank holl omp oblijet mat
* D’an Itron Santez Anna, hag ive d’ar Folgoat,
* ’Balamour d’eur plac’h yaouank bet tri dez ouz ar groug
* Dre ’r c’hraz a Zantez Anna n’he deuz ket bet a zroug !
TRADUCTION. — Approchez, jeunes et vieux, tous nous sommes bien obligés — A madame sainte Anne, et aussi au Folgoat — A cause d’une jeune fille qui a été trois jours attachée à la potence, — Grâce à Sainte Anne elle n’a pas eu de mal !
Chanté par Mme Queneder, Carhaix.
# Marc’haridig (M. Abgrall)

* Marc’haridig Bili Maout,
* Deut en hent-man gant ho saout
* Daou avalig ’zo en tan,
* Deut en hent-man, pô unan.
* Eun askornig ’zo er pod
* Deut en hent-man pô ho lod.
* Marc’haridig a blij d’in
* Kalz a labour a ra d’in
* Goro ’r zaout, o c’has er mêz
* Terri ’r bodez, skuilka ’l lêz !
    eus a Lambaol-Wimiliau.
# Abrege eus an Aviel/Chapistr 15

| ◄ Evit sul ar Quinquagesim | Evit Merc’her ar Ludu | Evit ar sul quenta eus ar C’horaïs ► |
COnsiderit penaus intantion an Ilis er ceremoni santel eus al Ludu eo digass sonch deomp eus ar maro ; en ur lavaret da bep hini ac’hanomp : Memento homo, etc. da lavaret eo, Ho pet sonch, map d’en, ne doc’h nemert poultr, hac e tistroot e ludu.
Petra so capaploc’h da zistaga hor c’halon dious ar bed ha d’hon excita da gundui ur vuez gristen, eguet ar sonch eus ar maro ? Petra so creoc’h evit touich ha convertissa ur pec’her caledet en e zisurz ; petra so proproc’h evit consoli un den just en e boaniou hac en e afflictionou, eguet ar sonch eus e fin diveza ? Songit er maro, ha ne bec’hot morse : songit er maro, hac e servichot Doue gant ferveur.
Pet occasion a ganvàn-me bemdez da songeal er maro ! Guelet a ràn bemdez re-all o vervel, pere a lavar din : hirio evidòn, arc’hoas evidoud. Cousquet a ràn er guele e pehini e zleàn mervel : mont a ràn bemdez d’an Ilis da behini e vezin douguet un deiz : pidi a ràn var beïou va zud coz : querzet a ràn var an douar dindan pehini e vreinin : cleout a ràn bemdez o son ar memes cloc’h pehini a avertisso ar re-all eus va maro : santout a ràn memes infirmiteou pere am avertis avoalc’h n’am eus muy cals amser da veva.
2 P. Evit ma vezo ar sonch eus ar maro profitabl evidoc’h, livirit deoc’h hoc’h-unan : mervel a rin : ar c’horf-mâ a behini e quemeràn quement a sourci a vreino hac a vezo rentet e ludu : ar bed ne vezo muy netra evidòn : ancouet e vezin ennàn evit bepret. Mar quivit ar sonch-ze trist ha c’huero, ar feiz hac an esperans en dousaï hac en rento consolant evidoc’h.
Ne d’eo quet avoalc’h songeal e teui ar maro, ret eo songeal e teui souden. Ar vuez-mâ a so ber : tremen a ra evel ur squeud ; ar maro ne ell quet eta beza pell diouzomp. Livirit eta alies deoc’h hoc’h-unan : ar bloas-mâ, ar zun-mâ, en deiz-mâ a ell beza an diveza eus va buez. Guelet a ràn re-all o vervel pere a oa quer yaouanc ha quen dispos ha me. Meur a hini a vez surprenet gant ur maro subit e creiz o nerz hac o brud. Ar memes tra a ell erruout guene-me ; ret eo din eta en em zerc’hel var evez gant aoun na venn suprenet : ret ê din regli ervad va buez : ret ê din en em lacât e stad da vont dirac Doue pa bligeo gantàn va guervel : ret ê din ober bremàn ar pez a garren da veza grêt en heur ar maro : ret ê din tremen peb deiz eus va buez evel pa dlefen mervel en deiz-ze.
Gouelit petra a raï muy a boan deoc’h voar ho maro, ha quemerit ar resolution da lacât urz e quemense.
Gouelit petra a illit ober bremàn hac a garrac’h da veza grêt pa viot en hoch heur diveza, ha quemerit ar resolution d’e ober.
O va Doue, me ho trugareca da veza roet din amser evit en em brepari da vervel ; pelec’h e ven-me bremàn mar ho pije va surprenet ur bloaz so, dec, uguent vloaz-zo ?
Petra a raën me, ma ve rêt din mervel hirio ?
# Abrege eus an Aviel/Chapistr 20

| ◄ Evit ar bevare sul eus ar C’horaïs | Evit sul ar Bassion | Evit ar sul Bleuïou  ► |
COnsiderit penaus an Ilis a gommans hirio da represanti ar Misteriou adorabl eus a Bassion ha Maro hor Salver, hac e continu bete an deiz eus e Resurrection evit hon alya d’en em applica en deiou-mâ ispicial da gonsideri ha da anaout an obligationou infinit hon euts d’hon Redemptor Divin.
Unissit eta hoc’h intantion gant hini an Ilis, distroït un nebeut epad an amser santel-mâ ho sonch diouz ar sourciou all ha diouz afferiou ar bed, evit contempli un Doue o souffr hac o vervel evit ho silvidiguez.
An anaoudeguez vad a dleit dezàn, a dle hoc’h angagi da gontempli e souffransou, evit compren an excez eus e vadelez hac eus e garantez en hoc’h andret, hac evit renta dezàn actionou a c’hraç.
Considerit ouspen quemense ar profit a guevomp o contempli ar Bassion. Ne deus netra, eme S. Augustin, profitaploc’h evit hor silvidiguez, eguet songeal alies er pez en deus anduret Map Doue evit hor savetei.
Ar pec’het, eme S. Gregor, ne all quet reing en ur galon pehini a zeu da gontempli Passion ha maro Jesus-Christ.
Ne deus netra quer rust na quer fachus, n’en andurot a galon vad, mar songit ar barfetet a Passion hor Salver, eme Sant Isidor.
Peguer consolant eo evit ur pec’her penitant songeal e Passion Jesus ! O contempli e c’houliou sacr, hac o consideri neuse ez eo en em lequeet er stad ze evit obteni dezàn remission e bec’hejou, e teu da gonceo un esperans ferm eus e bardon.
Peguer consolant eo da ur Christen affliget contempli e Salver adorabl er groas, hac o vervel dre garante evitàn.
Pebes couraich a inspir Passion hor Salver da ur Christen evit ar souffrancou ! Pebes horreur ous ar pec’het, pebes disprijans evit plijadurezou ar bed, ha pebes carante evit e Redemteur divin.
Peguen dous e vezo da un den pehini epad e vuez a vezo bet accustumet da gontempli Jesus-Christ crucifiet, hac en devezo labouret d’e imita, peguen dous e vezo dezàn en heur ar maro quemer e grucifi etre e zaouarn ha mervel ous e gontempli !
O va ene, consider da Salver er Jardin Olivet e pehini e c’huesas an dour hac ar goad o sellet ous an nombr hac ar grevusdet eus da bec’hejou, evit pere e oa en em garguet da satisfia. Consider-èn etre daouarn ar Yusevien, consider e gurunen spern, e fas hac e gorf goloet a c’houliou hac a voad ; consider-èn o tougen e groas voar menez Calvar ; consider-èn er groas ; consider ar gouliou sacr eus e zaouarn, eus e dreit hac eus e gostes.
Ah ! va ene, ha contempli a elles-de e boaniou quer criz, hep beza touchet ha mantret gant glac’har ?
Gouelit pe seurt action a c’hras a fell deoc’h renta d’ho Redemteur divin ; gouelit dre be seurt carante e tesirit pêa ar garante infinit en deus bet evidoc’h. Petra fell deoc’h-hu da ober, petra fell deoc’h da souffr evit servich hac evit gloar ho Redemteur hac ho Toue :
Roït din, va Jesus, ur galon leun a anaoudeguez hac a garante evit ar vadelez infinit hoc’h eus bet evidon. Roït din ur galon disposet ha prest da souffr ive dre garante evidoc’h.
Ra vezo scrivet em c’halon Jesus hac e oll Bassion.
# Abrege eus an Aviel/Chapistr 21

| ◄ Evit sul ar Bassion | Evit ar sul Bleuïou | Evit ar Yaou amblit ► |
Diou gonsideration pere a ell contribui cals d’ho tisposi evit ober ur Gommunion vad ha santel. Ar guenta, songit piou eo an hini a zeu davedoc’h. An eil, songit piou oc’h hoc’h-unan.
A Barz tostaat ouz an Daul santel, considerit hoc’h eus an enor da receo un Doue eus ur Vajeste infinit. Mar en em breparer gant quement a sourci evit diguemeret ur Roue pe ur Prins, ha mar douguer dezo quement a respet, petra ne dleit-hu quet da ober evit en em brepari da ziguemeret Roue an Eê hac an douar, ha gant pebes respet, gant pebes humilite ne dleit-hu quet e receo ?
Songit penaus an hini a zeu davedoc’h a so infinimant santel, gant pebes purete a galon e tleit-hu eta tostaat ous ar Sacramant divin-mâ ? Peguer pur, peguen net e tle beza he coustians !
Songit ez iit da receo un Doue liberal, leun a vadelez hac a garante evidoc’h, pehini o tont d’en em rei e-unan deoc’h, a zeu er memes amser evit ho carga eus e c’hrasou. Gant pebes carante na dleït-hu quet mont daventàn evit e receo hac logea en ho calon !
2 P. Considerit petra oc’h hoc’h-unan : considerit ho neant, ho paourente, ho miser, ho sempladurez, ho fragilite, ho pec’hejou tremenet, hoc’h ingrateri e quènver un Doue, pehini goude quemense tout à zisquez deoc’h c’hoas quement a vadelez.
Ar reflexion parfet a reot voar an diou gonsideration-ze ne oufe quet mancout gant graç Doue da excita en hoc’h ene santimanchou bras a humilite, a gontrition, a garantez, hac un desir bras da receo un Doue quer mad, quer carantezus ha quen dign da veza caret.
Ne dleit morse Sacramanti heb caout ar santimanchou-ze en ho calon ; mæs ive gant-o e illit tostaat ouz an daul santel ; hac esperout gant fizianç e vezo ho Communion agreabl da Zoue, ha profitabl evit silvidiguez hoc’h ene.
Ha sourcius oc’h-hu d’en em recueilli abarz er gommunion, ha d’en em zisposi evit un action quer santel, pehini eo ar brassa hac an importanta eus ho puez ?
Ober a rit-hu neuse actou a feiz, a adoration, a humilite, a gontrition hac a garantez ?
N’oc’h-hu quet en em bresantet avisiou ouz an daul sacr heb preparation ebet ?
N’oc’h eus-hu quet credet ez eo avoalc’h evit Sacramanti, besa bet o côves ?
O va Salver ha va Doue, anaout a ràn penaus ar pez so caus ma tennan quen nebeut a frouez eus va C’hommunionou, eo an neubet a breparation a zigassàn evit receo ho Corf sacr hac ho coad precius. Pardonit din va neglijans ; grit dre ho misericord na dostaïn gueich ebet ouz ho Sacramant adorabl nemet gant santimanchou bras a humilite, a respet hac a garante ; grit dre ho craç ma vezo bepret va c’halon un demeurans agreabl deoc’h ha dign d’ho receo.
Mar gouzoc’h lenn, quemerit ar resolution, pa en em diposet da Sacramanti da lenn en ul lévr benac an actou hac an oræsonou abarz ar Gommunion, ha goudese an oræsonou a so ive merquet eno ; ho sicour a raïnt cals da Gommunian gant devotion, gant merit ha gant froez. Cavout a reot an oræsonou-ze en Heuriou Brezonec e fin lêvr an Imitation, hac en Catechis an Escopti-mâ.